**Ministru kabineta noteikumu projekta “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu COVID19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā, Saeimā tika apstiprināts likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”.  Noteikumu projekts “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” (turpmāk – Projekts) nosaka, kā aprēķina dīkstāves pabalstu mikrouzņēmumu nodokļu maksātājiem, precizē normas, kas nosaka, ka dīkstāves pabalstu var saņemt arī mazu uzņēmumu valdes locekļi, vecuma un izdienas pensiju saņēmēji. Projekts papildus arī paredz, ka dīkstāves pabalsta saņēmējam par katru apgādībā esošo bērnu vecumā līdz 24 gadiem par kuru tiek piemērots iedzīvotāju ienākuma nodokļa atvieglojums papildus piešķir piemaksu 50 *euro* apmērā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, balstoties uz 06.04.2020. Krīzes vadības grupas uzņēmējdarbības un nodarbinātības veicināšanai (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) sakarā ar Covid-19 izplatību nolemto un likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā kārtība atbilstoši Ministru kabineta 2020.gada 26.marta noteikumiem Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – MK noteikumi Nr. 165) nosaka kritērijus, kurus piemēro likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” ietvertajos atbalsta mehānismos: dīkstāves pabalsts, nokavēto nodokļu maksājumu samaksas sadale, kā arī dīkstāves pabalsta piešķiršanas un izmaksas kārtību.  Projekts precizē kārtību, kādā tiek aprēķināts dīkstāves pabalsts krīzes skartajiem mikrouzņēmumu nodokļu maksātājiem. Projekts tiek papildināts ar 8.2 apakšpunktu, nosakot, ka dīkstāves pabalstu mikrouzņēmuma darbiniekam 75 % apmērā no mēneša vidējās bruto darba samaksas mikrouzņēmumā par 2019.gada trešo un ceturto ceturksni (informācija, kas norādīta mikrouzņēmumu nodokļa ceturkšņa deklarācijā par konkrēto mikrouzņēmuma darbinieku), bet ne vairāk kā 700 *euro* apmērā par kalendāra mēnesi. Vienlaikus, attiecībā uz nesen dibinātu krīzes skarto mikrouzņēmumu darba ņēmējiem, noteikumu projekts tiek papildināts ar 8.2 punktu, nosakot, ka krīzes skartajiem mikrouzņēmumu nodokļa maksātājam, kuri darbību mikrouzņēmumu nodokļa maksātāja statusā ir uzsākuši pēc 2019. gada 1.oktobra, mikrouzņēmumu darbinieku dīkstāves pabalstu nosaka, ņemot vērā Valsts ieņēmumu dienesta rīcībā esošo informāciju (darba devēja Valsts ieņēmumu dienestā deklarētos datus), 75 % apmērā no mēneša vidējās bruto darba samaksas mikrouzņēmumā par 2020.gada pirmo ceturksni (informācija, kas norādīta mikrouzņēmumu nodokļa ceturkšņa deklarācijā par konkrēto mikrouzņēmuma darbinieku), bet ne vairāk kā 700 *euro* apmērā par kalendāra mēnesi.  Spēkā esošā MK noteikumi Nr. 165 redakcija dīkstāves pabalstu liedz saņemt tādiem komersantiem, tai skaitā, kas darbojas vispārīgajā nodokļu režīmā, kas vienlaikus ir arī SIA valdes locekļi. Attiecīgi tiek precizēta 12.8 punktā noteiktais ierobežojums, kas aizliedza dīkstāves pabalstu saņemt valdes locekļiem. Tiek noteikts, ka dīkstāves pabalstu var saņemt arī krīzes skarto darba devēja valdes locekļi, ja 2019.gada apgrozījums nepārsniedz 100 000 *euro*.  Spēkā esošā MK noteikumu Nr. 165 redakcija nosaka, ka dīkstāves pabalstu nevar saņemt personas, kuras saņem izdienas, vecuma pensiju. Var veidoties situācijas, ka pensija, ar kuru jāiztiek dīkstāves skartajam, ir ievērojami mazāka par iespējamo dīkstāves pabalstu. Ar MK noteikumu Nr. 165 12.10.apakšpuntu attiecīgajā situācijā darba ņēmēji, kuri vienlaikus ir vecuma un izdienas pensijas saņēmēji, tiek nostādīti nepamatoti atšķirīgā situācijā atkarībā no šo darbinieku sociālā statusa. Tādejādi Projektā tiek svītrots ierobežojums, kas liedz dīkstāves pabalstu saņemt, ja vienlaikus tiek saņemta vecuma vai izdienas pensiju.  Spēkā esošo MK noteikumu Nr. 165. 12.11. apakšpunkts noteic, ka VID dīkstāves pabalstu nepiešķir valsts un pašvaldību **budžeta finansētajās institūcijās** un to kontrolētos komersantos nodarbinātajiem darbiniekiem. MK noteikumu Nr.165 12.11. apakšpunkts var tulkot, ka dīkstāves pabalstu nepiešķir visiem tiem komersantiem, biedrībām un nodibinājumiem, kuri saņem kaut nelielu valsts vai pašvaldības līdzfinansējumu (dotāciju), turklāt neatkarīgi no līdzfinansējuma īpatsvara kopējos organizācijas ieņēmumos, līdz ar to tiek precizēts 12.11. apakšpunkts, skaidrāk nosakot ierobežojumu.  Lai mazinātu Covid-19 krīzes ietekmi uz sociāli mazāk aizsargātajām grupām, kā arī nodarbinātajiem ar bērniem, noteikumi precizē dīkstāves pabalsta apmēru tādiem darbiniekiem, kuru apgādībā ir bērns vecumā līdz 24 gadiem. MK noteikumi Nr.165 tiek papildināti ar 17.1 punktu, kas noteic, ka darbiniekam, kurš saņem dīkstāves pabalstu, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par periodu, par kuru piešķirts dīkstāves pabalsts. Piemaksu pārskaita uz darbinieka kontu, kurā tiek pārskaitīts dīkstāves pabalsts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 2 908 280 | 0 | 0 | 0 | 0 | 0 |
| 2.1. valsts pamatbudžets | 0 | 2 908 280 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -2 908 280 | 0 | 0 | 0 | 0 | 0 |
| 3.1. valsts pamatbudžets | 0 | -2 908 280 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 908 280 | X | 0 | X | 0 | X |
| 5. Precizēta finansiālā ietekme: | 0 | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu piemaksu pie dīkstāves pabalsta par katru apgādībā esošu bērnu vecumā līdz 24 gadiem, par kuru darbiniekam uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums, Valsts sociālās apdrošināšanas aģentūrai nepieciešams finansējums 2 908 280 euro apmērā.  72 707 personas (kuras saņemtu dīkstāves pabalstu) x 0,4\* (vidējais bērnu skaits ģimenē) x 50 euro (piemaksas apmērs) x 2 mēneši (šobrīd noteiktais dīkstāves pabalsta izmaksas termiņš)= 2 908 280 euro.  *\* Atbilstoši SCP publiskajai informācijai par vidējo bērnu skaitu ģimenē.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Izmaksas tiks segtas no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | - |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs**

**J.Vitenbergs**

**Vīza:**

**Valsts sekretāra vietā-**

**valsts sekretāra vietnieks E. Valantis**